SUOMI

APPLE INC. 
iWORK-OHJELMISTOLISENSSISOPIMUS 

LUKEKAA TÄMÄ OHJELMISTOLISENSSISOPIMUS ("LISENSSI") HUOLELLISESTI ENNEN APPLE-OHJELMISTON KÄYTTÖÄ. APPLE-OHJELMISTOA KÄYTTÄMÄLLÄ SITOUDUTTE NOUDATTAMAAN TÄMÄN LISENSSIN EHTOJA. JOS ETTE HYVÄKSY LISENSSIN EHTOJA, ÄLKÄÄ KÄYTTÄKÖ OHJELMISTOA. JOS ETTE HYVÄKSY LISENSSIN EHTOJA, VOITTE PALAUTTAA APPLE-OHJELMISTON SEN HANKINTAPAIKKAAN HYVITYSTÄ VARTEN. MIKÄLI APPLE-OHJELMISTO HANKITTIIN SÄHKÖISESTI, OSOITTAKAA "EN HYVÄKSY/HYLKÄÄ". JOS APPLE-OHJELMISTO ON HANKITTU OSANA LAITTEISTOA, TEIDÄN ON HYVITYKSEN SAADAKSENNE PALAUTETTAVA KOKO LAITTEISTO/OHJELMISTOPAKETTI. 

TÄRKEÄ HUOMAUTUS: Tätä ohjelmistoa voidaan käyttää materiaalin jäljentämiseen. Se on lisensoitu vain sellaisen materiaalin jäljentämiseen, joka on vapaa tekijänoikeuksista tai johon teillä on tekijänoikeus tai muu laillinen jäljennysoikeus. Jos olette epävarma oikeudestanne jäljentää materiaalia, ottakaa yhteyttä lainopilliseen neuvonantajaan.

1. Yleistä. Apple Inc. (”Apple”) myöntää tähän ohjelmistoon (mukaan lukien kaikki sisältö) ja ohjelmiston mukana mahdollisesti tulleeseen dokumentaatioon ja kirjasimiin niin levyllä, muistissa tai millä tahansa muulla tallennusvälineellä taikka missä tahansa muussa muodossa (yhteisnimitykseltään ”Apple-ohjelmisto”) tämän lisenssin ehtojen mukaisen käyttöoikeuden, mutta ei myy teille kyseistä aineistoa ja pidättää itsellään kaikki oikeudet, joita ei ole erikseen teille luovutettu. Te omistatte median, jolle Apple-ohjelmisto on tallennettu, mutta Apple ja/tai Applen lisensoijat omistavat itse Apple-ohjelmiston. Tämän lisenssin ehdot kattavat myös Applen tarjoamat ohjelmistopäivitykset, jotka korvaavat ja/tai täydentävät alkuperäistä Apple-ohjelmistotuotetta, ellei päivityksen mukana tule erillistä lisenssiä, missä tapauksessa noudatetaan kyseistä lisenssiä. 

2. Lisenssin käyttö ja rajoitukset. 
A. Kokeilulisenssi. Jos käytössänne on Apple-ohjelmiston kokeiluversio, teillä on tämän Lisenssin perusteella oikeus asentaa Apple-ohjelmisto vain yhteen Apple-tietokoneeseen ja käyttää sitä pelkästään Apple-ohjelmiston arviointitarkoituksessa. Apple-ohjelmiston kokeiluversio on käytettävissä kolmenkymmenen (30) päivän ajan sen ensimmäisestä käynnistyksestä. Kokeiluajan päätyttyä Apple-ohjelmiston kokeiluversiolla voidaan edelleen avata tiedostoja, mutta tiedostoja ei voida tallentaa, viedä tai tulostaa. 

B. iWorkin yhden käyttäjän lisenssi. Tämän Lisenssin perusteella teillä on oikeus asentaa Apple-ohjelmisto (kokeilu- tai täysversio) ja käyttää sitä vain yhdessä Apple-tietokoneessa kerrallaan. Lisenssi kieltää Apple-ohjelmiston samanaikaisen asentamisen useampaan kuin yhteen tietokoneeseen, eikä Apple-ohjelmistoa saa asettaa käyttöön verkkoon siten, että sitä voisi käyttää useampi kuin yksi tietokone kerrallaan. Apple-ohjelmistosta voidaan tehdä vain varmuuskopiointitarkoituksessa yksi tietokoneella luettavissa oleva kopio, jossa tulee näkyä samat tekijänoikeustiedot kuin alkuperäisessä. 

C. iWork-perhepakettilisenssi. Tämä Lisenssi antaa teille oikeuden asentaa ja käyttää yhtä Apple-ohjelmiston kopiota enintään viidessä (5) Applen tietokoneessa samanaikaisesti, edellyttäen, että nämä tietokoneet ovat samassa taloudessa ja niitä käyttävät samassa taloudessa elävät henkilöt. "Taloudella" tarkoitetaan tässä henkilöitä, jotka asuvat samassa asunnossa, kuten omakotitalossa, huoneistossa, asuntovaunussa tai osakehuoneistossa. Se koskee myös opiskelijoita, jotka ovat talouden ensisijaisia asukkaita, vaikka asuvatkin oppilaitoksensa kampusalueella. Family Pack -lisenssi ei koske kaupallisia eikä yrityskäyttäjiä. Teillä ei ole oikeutta tarjota Apple-ohjelmistoa käytettäväksi verkon kautta. 

D. Tietyt Apple-ohjelmiston komponentit ja Apple-ohjelmiston mukana tulevat kolmannen osapuolen avoimen lähdekoodin ohjelmat ovat tai saattavat olla saatavilla Applen Open Source -verkkosivustolla (http://www.opensource.apple.com/) (yhteisnimitykseltään ”Avoimen lähdekoodin komponentit”). Te voitte muokata tai korvata ainoastaan näitä Avoimen lähdekoodin komponentteja, edellyttäen että (i) tuloksena olevaa muokattua Apple-ohjelmistoa käytetään yllä esitettyjen sallittujen käyttötapojen mukaisesti ja että (ii) tämän Lisenssin ehtoja sekä Avoimen lähdekoodin komponenttien käyttöä rajoittavia lisenssiehtoja noudatetaan. Applella ei ole velvollisuutta tarjota ylläpitoa tai teknistä tai muuta tukea tuloksena olevalle muokatulle Apple-ohjelmistolle.

E. Sitoudutte siihen, että ette saa kopioida (muutoin kuin tässä lisenssissä on erikseen sallittu), purkaa, takaisinmallintaa, jakaa osiin, yrittää palauttaa lähdekoodiksi tai muokata Apple-ohjelmistoa, sen tarjoamia palveluita tai mitään niiden osia, purkaa niiden salausta tai luoda niiden pohjalta johdannaisteoksia ettekä antaa muille mahdollisuutta tehdä näin (muutoin kuin ainoastaan mikäli ja siinä määrin kuin sovellettava laki estää jonkin edellä mainitun rajoituksen tai siinä määrin kuin Apple-ohjelmistoon sisältyvien Avoimen lähdekoodin komponenttien käyttöä koskevat lisenssiehdot sen mahdollisesti sallivat). Tällaisten toimien yritys tulkitaan Applen ja Apple-ohjelmiston lisensoijien oikeuksien loukkaukseksi. Tämän rajoituksen rikkominen saattaa johtaa syytteisiin ja vahingonkorvauksiin. 

F. Apple-ohjelmistoa voidaan käyttää materiaalin jäljentämiseen, jos jäljentäminen rajoittuu sellaiseen materiaalin, joka ei ole suojattu tekijänoikeuksin, johon teillä on tekijänoikeus tai jonka jäljentämiseen teillä on valtuutus tai muu laillinen oikeus. Apple-ohjelmiston kautta näytetyn tai käytetyn sisällön omistus- ja tekijänoikeudet kuuluvat vastaavalle omistajalle. Tällainen sisältö saattaa olla tekijänoikeuslakien tai muiden immateriaalista omaisuutta koskevien lakien ja säädösten suojaama, ja siihen saatetaan soveltaa kyseistä sisältöä tarjoavan kolmannen osapuolen käyttöehtoja. Teillä ei ole oikeutta käyttää, ottaa erilleen tai levittää kaupallisesti tai muilla tavoin itsenäisinä osina valokuvia, kuvia, grafiikoita, taidetta tai vastaavaa aineistoa (”Digitaalisia kuvia”) joita Apple-ohjelmisto sisältää tai jotka tarjotaan sen osana, tai käyttää muilla tavoin Digitaalisia kuvia muussa yhteydessä kuin niiden aiotussa käytössä osana Apple-ohjelmistoa.

G. Apple tarjoaa käyttäjän avuksi osana Apple-ohjelmistoa pääsyn tiettyihin kolmansien osapuolten ohjelmistoihin tai palveluihin. Mikäli Apple-ohjelmisto sisältää kolmansien osapuolten ohjelmistoja tai palveluita tai tarjoaa pääsyn niihin, Applella ei ole suoraa tai välillistä velvollisuutta tarjota mitään teknistä tai muuta tukea kyseisille ohjelmistoille tai palveluille. Ottakaa ohjelmistoon, palveluun ja/tai tuotteisiin liittyvissä teknisen tuen ja asiakaspalvelun asioissa yhteyttä suoraan kyseiseen ohjelmiston myyjään, valmistajaan tai palveluntarjoajaan.

3. Siirto. Teillä ei ole oikeutta vuokrata, liisata, lainata, myydä, jaella tai jatkolisensoida Apple-ohjelmistoa. Tämän (Applen toimittamassa alkuperäisessä muodossa olevan) Apple-ohjelmiston lisenssin tuottamat oikeudet voidaan kuitenkin kertaalleen siirtää kokonaisuudessaan edellyttäen, että: (a) Apple-ohjelmisto siirretään kokonaisuudessaan, mukaan lukien kaikki komponentit, alkuperäinen tallennusväline, painettu aineisto ja tämä Lisenssi, (b) te sitoudutte hävittämään hallussanne olevat muut Apple-ohjelmiston kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun Apple-ohjelmisto siirtyy, lukee tämän Lisenssin sopimusehdot ja hyväksyy ne. Teillä ei ole oikeutta vuokrata, lainata, jaella tai jatkolisensoida Apple-ohjelmistoa, jota on muokattu tai joka on korvattu kappaleessa 2D esitetyllä tavalla. Kaikki Apple-ohjelmiston komponentit kuuluvat kokonaisohjelmistoon, eikä niitä voida erottaa muusta ohjelmistosta ja jaella itsenäisinä sovelluksina. 

Päivitykset: Jos Apple-ohjelmiston päivitys korvaa kokonaan (täysi asennus) Apple-ohjelmiston aiemmin lisensoidun version, teillä ei ole oikeutta käyttää molempia ohjelmistoversioita samanaikaisesti eikä siirtää niitä erillisinä.

NFR (Not for Resale) -kopiot: Lisenssin muista osioista huolimatta Apple-ohjelmistoa, joka on merkitty tai muuten osoitettu pelkästään myynninedistämistarkoituksiin, on lupa käyttää vain esittely-, testaus- ja arviointitoimintaan, eikä sitä ole lupa myydä tai siirtää muiden käyttöön. 

Akateemiset kopiot: Jos Apple-ohjelmiston pakkauksessa on merkintä, että se on tarkoitettu koulutuskäyttöön tai jos hankitte Apple-ohjelmiston koulutusalennuksella, ohjelmistoa saavat käyttää vain Koulutusalan loppukäyttäjät. ”Koulutusalan loppukäyttäjällä” tarkoitetaan oppilaitosten (korkeakoulujen tai yksityisten tai kunnallisten ensimmäisen tai toisen asteen koulujen) opiskelijoita tai tiedekunnan jäseniä, henkilökuntaa ja hallintoa.

4. Suostumus tietojen käyttöön. Hyväksytte, että Apple ja sen tytäryhtiöt saattavat kerätä ja käyttää teknistä ja vastaavaa tietoa, mukaan lukien tietokoneeseenne, järjestelmäänne, ohjelmistoonne ja oheislaitteisiinne liittyvä tekninen tieto, jota kerätään tietyin aikavälein, jotta teille voitaisiin tarjota ohjelmistopäivityksiä, tuotetukea ja mahdollisia muita Apple-ohjelmistoon liittyviä palveluita. Apple saattaa käyttää näitä tietoja, muodossa josta teitä ei voida suoraan tunnistaa, parantaakseen tuotteita tai tarjotakseen teille sopivia palveluita ja tekniikoita.

5. Palvelut. 
A. Apple-ohjelmisto saattaa mahdollistaa pääsyn Applen iWork.com-palveluihin ja muihin Applen ja kolmansien osapuolten palveluihin ja verkkosivustoihin (yhdessä ja erikseen "Palvelut"). Näiden Palveluiden käyttö edellyttää internet-yhteyttä, saattaa edellyttää erillisten palveluehtojen hyväksymistä ja voi olla erikseen maksullista. B. Käyttäessänne Apple-ohjelmiston kautta mitä tahansa näistä Palveluista saatatte kohdata sisältöä, jota voidaan pitää loukkaavana, siveetömänä tai paheksuttavana ja jonka mahdollisesti (mutta ei välttämättä) ilmoitetaan sisältävän rumaa kieltä. Koska Apple ei hallitse sivustoja ja tietoja, joiden sisältö saattaa olla loukkaavaa, siveetöntä tai paheksuttavaa, hyväksytte, että Palveluiden käyttö tapahtuu yksin teidän vastuullanne. 

C. Hyväksytte, että Palveluissa on omisteista sisältöä, tietoa ja materiaalia, jonka omistavat Apple ja/tai sen lisensoijat ja jota suojaavat siihen sovellettavat immateriaalioikeutta koskevat ja muut lait mukaan lukien rajoituksetta tekijänoikeudet ja ette käytä tällaista omisteista sisältöä, tietoa tai aineistoa millään muulla tavoin kuin käyttämällä Palveluita sallitusti. Palveluiden mitään osaa ei saa jäljentää missään muodossa tai millään keinolla. Sitoudutte siihen, että ette muokkaa, vuokraa, liisaa, lainaa, myy tai levitä Palveluita tai luo niistä johdannaisteoksia millään tavalla ettekä käytä Palveluita millään ei-sallitulla tavalla mukaan lukien rajoituksetta verkon luvaton käyttö ja kuormittaminen.

D. Apple-ohjelmiston kautta käytettävät Palvelut eivät ole saatavilla kaikilla kielillä tai kaikissa maissa. Apple ei esitä, että nämä Palvelut sopisivat käytettäviksi tai olisivat käytettävissä missään tietyssä paikassa. Mikäli päätätte käyttää kyseisiä Palveluita, teette sen omasta aloitteestanne ja vastaatte siitä, että toimintanne noudattaa kaikkia sovellettavia lakeja mukaan lukien rajoituksetta sovellettavat paikalliset lait. 

E. Applella ja sen lisensoijilla on oikeus muuttaa, keskeyttää tai poistaa mitä tahansa Palveluita tai estää niiden käyttö koska tahansa ilman ennakkoilmoitusta. Apple ei missään olosuhteissa ole vastuussa näiden Palveluiden poistamisesta tai käytön estämisestä. Apple voi myös aina rajoittaa tiettyjen Palveluiden käyttöä tai rajoittaa niihin pääsyä ilman ennakkoilmoitusta ja joutumatta siitä vastaamaan. Hyväksytte, että Applella tai sen lisensoijilla ei ole suoraa tai välillistä velvollisuutta tarjota Palveluita tai jatkaa niiden tarjoamista nyt tai tulevaisuudessa.

6. Päättyminen. Tämä Lisenssi on voimassa kunnes toisin päätetään. Jos ette noudata Lisenssin ehtoja, Lisenssin voimassaolo päättyy heti ilman erillistä ilmoitusta Applelta. Lisenssin päättyessä Apple-ohjelmiston käyttö on lopetettava ja kaikki ohjelmiston osittaisetkin kopiot on hävitettävä.

7. Rajoitettu takuu tallennusvälineelle. Apple warrants the media on which the Apple Software is recorded and delivered by Apple to be free from defects in materials and workmanship under normal use for a period of ninety (90) days from the date of original retail purchase. Apple voi harkintansa mukaan joko vaihtaa tai hyvittää tuotteen edellyttäen, että tuote ja ostotosite palautetaan Applelle tai Applen valtuuttamalle edustajalle. TÄMÄ RAJOITETTU TAKUU JA KAIKKI TALTION VÄLILLISET TAKUUT MUKAAN LUKIEN MYYTÄVYYS, TYYDYTTÄVÄ LAATU JA SOVELTUVUUS JOHONKIN MÄÄRÄTTYYN TARKOITUKSEEN ON RAJOITETTU YHDEKSÄÄNKYMMENEEN (90) PÄIVÄÄN OSTOHETKESTÄ. KOSKA JOILLAIN OIKEUSTOIMIALUEILLA EI SALLITA VÄLILLISEN TAKUUN VASTUUAJAN RAJOITTAMISTA, EDELLÄ MAINITTU EI EHKÄ KOSKE TEITÄ. TÄSSÄ ESITETTY RAJOITETTU TAKUU ON AINOA ANNETTU TAKUU JA SE KORVAA (MAHDOLLISET) MUUT DOKUMENTAATIOSSA, PAKKAUKSESSA TAI MUILLA TAVOIN ILMAISTUT TAKUUT. TÄMÄ RAJOITETTU TAKUU ILMOITTAA TEIDÄN TARKAT LAILLISET OIKEUTENNE, JOIDEN LISÄKSI TEILLÄ SAATTAA OLLA MUITA, OIKEUSTOIMIALUEESTA RIIPPUVIA OIKEUKSIA.

8. Vastuuvapautus. 
A. YMMÄRRÄTTE JA HYVÄKSYTTE, ETTÄ APPLE-OHJELMISTON JA PALVELUIDEN KÄYTTÄMINEN, TYYDYTTÄVÄ LAATU, SUORITUSKYKY, TARKKUUS JA TOIMINTA OVAT OMALLA VASTUULLANNE. APPLE-OHJELMISTO JA PALVELUT TOIMITETAAN "SELLAISENAAN" KAIKKINE VIKOINEEN JA ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 9 JA 8 KUTSUTAAN YHTEISNIMITYKSELLÄ "APPLE") VAPAUTTAVAT ITSENSÄ, EDELLÄ ESITETYN RAJATUN TAKUUN HUOMIOON OTTAEN JA SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON JA PALVELUIDEN SUHTEEN MUKAAN LUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN, LAADUN TYYDYTTÄVYYS, VIRHEETTÖMYYS JA KOLMANSIEN OSAPUOLTEN OIKEUKSIEN KUNNIOITTAMINEN. APPLE EI TAKAA, ETTÄ VOITTE KÄYTTÄÄ APPLE-OHJELMISTOA JA PALVELUITA HÄIRIÖTTÄ, ETTÄ APPLE-OHJELMISTON TAI PALVELUIDEN TOIMINNOT TÄYTTÄVÄT KAIKKI VAATIMUKSET, ETTÄ APPLE-OHJELMISTON TAI PALVELUIDEN TOIMINTA ON KESKEYTYMÄTÖNTÄ JA VIRHEETÖNTÄ, TAI ETTÄ APPLE-OHJELMISTON VIRHEET TULLAAN KORJAAMAAN. APPLE-OHJELMISTOA JA PALVELUITA EI OLE SUUNNITELTU KÄYTETTÄVIKSI TILANTEISSA TAI YMPÄRISTÖISSÄ, JOISSA APPLE-OHJELMISTON TAI PALVELUIDEN TOIMINTAHÄIRIÖ TAI NIIDEN TARJOAMAN SISÄLLÖN, DATAN TAI TIETOJEN VIRHE TAI EPÄTARKKUUS SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN, MUKAAN LUKIEN RAJOITUKSETTA YDINENERGIA-ALAN TOIMINTA, LENTOKONEEN NAVIGOINTI- TAI TIETOLIIKENNEJÄRJESTELMÄT, LENNONJOHTOJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT JA ASEJÄRJESTELMÄT. MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS APPLE-OHJELMISTO TAI PALVELUT TODETAAN VIALLISIKSI, TE OLETTE VASTUUSSA KAIKISTA HUOLTO- JA KORJAUSKULUISTA. KOSKA JOILLAKIN OIKEUSTOIMIALUEILLA EI SALLITA VÄLILLISTEN TAKUIDEN POISSULKEMISTA TAI SOVELTUVIEN KULUTTAJAN LAKISÄÄTEISTEN OIKEUKSIEN RAJOITTAMISTA, EDELLÄ MAINITTU EI EHKÄ KOSKE TEITÄ. 

B. Ymmärrätte, että Apple ei ota vastuuta mistään Apple-ohjelmiston kautta käytetyistä verkkosivustoista tai tiedoista, Palveluista ja Apple-ohjelmiston suorittamista verkkopalveluista, jotka liittyvät tällaisiin sivustoihin tai tietoihin. Jotkin Palvelut saattavat sisältää kolmansien osapuolten materiaalia. Ymmärrätte ja hyväksytte, että Apple ei ole vastuussa minkään kolmansien osapuolten materiaalin sisällön tai oikeellisuuden, kattavuuden, ajantasaisuuden, paikkansapitävyyden tai laadun tutkimisesta tai arvioimisesta. Apple ei anna takuita tai suosituksia tai ole millään tavalla vastuussa mistään kolmansien osapuolien materiaalista tai mistään muusta kolmansien osapuolien tarjoamista materiaaleista, tuotteista tai palveluista. Sitoudutte olemaan käyttämättä kolmansien osapuolten aineistoa tavalla, joka loukkaa jonkin osapuolen oikeuksia, ja hyväksytte, että Apple ei ole millään tavalla vastuussa tavastanne käyttää materiaalia. Apple, sen edustajat, yhteistyökumppanit tai tytäryhtiöt eivät ole suoraan tai epäsuorasti millään tavalla vastuussa teille tai muille henkilöille Apple-ohjelmiston tai Palveluiden kautta käytettävästä, saatavasta tai katseltavasta sisällöstä tai mistään sisällön epätarkkuuksista, virheistä tai puutteista. 

C. Kaikki Apple-ohjelmiston näyttämät talous- ja terveystiedot on tarjottu vain yleisessä tiedonantotarkoituksessa eikä niitä ole tarkoitettu talous- tai terveysneuvoiksi tai neuvojen korvaajiksi. Olette yksin vastussa tekemistänne taloudellisista ja terveyttä koskevista päätöksistä ja niiden seurauksista ja teidän tulisi aina kysyä ohjeita ja neuvoja talouden tai terveydenhoidon ammattilaiselta. Apple ja sen lisensoijat eivät takaa Apple-ohjelmistossa näkyvien taloudellisten tai terveydellisten tietojen täsmällisyyttä, kattavuutta tai ajantasaisuutta tai sitä, että niiden avulla saavutettaisiin toivottu tulos.

9. Vastuun rajoitus. LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN TALOUDELLISET MENETYKSET, TIEDON HÄVIÄMINEN, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON TAI PALVELUIDEN KÄYTÖSTÄ TAI ASIAKKAAN KYVYTTÖMYYDESTÄ KÄYTTÄÄ NIITÄ. KOSKA JOILLAKIN OIKEUSTOIMIALUEILLA EI SALLITA VASTUUN RAJOITTAMISTA HENKILÖVAHINGOISSA TAI EPÄSUORISSA TAI VÄLILLISISSÄ VAHINGOISSA, EDELLÄ MAINITTU EI EHKÄ KOSKE TEITÄ. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä Yhdysvaltain dollaria (50,00 USD). Oheiset rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

10. Vientisäätely. Sitoudutte siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain tai sen maan laissa, josta Apple-ohjelmisto on hankittu. Erityisesti Apple-ohjelmistoa ei saa viedä suorasti tai epäsuorasti (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa mainituille. Apple-ohjelmistoa käyttämällä annatte takuun siitä, ettette ole missään tällaisessa maassa tai luettelossa. Takaatte myös, ettette käytä Apple-ohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien rajoituksetta ydinaseiden, ohjusten tai kemiallisten tai biologisten aseiden kehitys, suunnittelu, valmistus tai tuotanto.

11. Yhdysvaltain viranomaiset. Apple-ohjelmisto ja siihen liittyvä dokumentaatio on luokitukseltaan ”Commercial Items”, kuten termi on määritelty säädöksessä 48 C.F.R. §2.101, koostuen osista ”Commercial Computer Software” ja ”Commercial Computer Software Documentation”, kuten termit on määritelty säädöksessä 48 C.F.R. §12.212 tai 48 C.F.R. §227.7202, soveltuvin osin. Mikäli Lisenssin hankkija tai käyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin niin, että Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

12. Sovellettava laki ja sopimuksen osien riippumattomuus. Tähän Lisenssiin sovelletaan Yhdysvaltojen Kalifornian osavaltion lakeja, kuten sopimuksiin, jotka on solmittu kokonaisuudessaan Kaliforniassa Kalifornian asukkaiden kesken. Tämä Lisenssi ei kuulu United Nations Convention on Contracts for the International Sale of Goods -määräysten alaisuuteen. Vaikka toimivaltainen tuomioistuin katsoisi, ettei Lisenssin jotakin osaa voida pakottaa täytäntöönpantavaksi, Lisenssi on muilta osin voimassa. 

13. Koko Sopimus ja kieli. Tämä Lisenssi muodostaa koko sopimuksen osapuolten välillä Apple-ohjelmiston käytöstä ja korvaa kaikki aikaisemmat tai samanaikaiset samaa koskevat sopimukset. Lisenssin lisäykset tai muutokset eivät ole sitovia ilman Applen kirjallista ja allekirjoitettua hyväksyntää. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi.

14. Kolmansien osapuolten materiaali. Osa Apple-ohjelmistosta käyttää tai sisältää kolmansien osapuolten ohjelmistoja ja muuta tekijänoikeudella suojattua materiaalia. Tällaisen materiaalin lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä verkkodokumentaatiossa tai ne on mahdollisesti muuten esitetty kyseisen materiaalin yhteydessä, ja tällaisen materiaalin käyttö on sitä koskevien ehtojen alaista.

15. iWork.com-palvelun käyttö. iWork.com-palvelun käyttöä koskevat seuraavat lisäehdot: iWork.comin palveluehtot (saatavilla osoitteessa http://www.apple.com/legal/iworkcom/fi/terms) ja Applen yksityisyydensuojapolitiikka (saatavilla osoitteessa http://www.apple.com/fi/legal/privacy). 

Versio 10.11.2008
EA0501